PRITARTA

Kalvarijos sav.

Akmenynų pagrindinės mokyklos tarybos

2016 m. lapkričio 28 d. protokolas Nr. 5

PRITARTA

Kalvarijos savivaldybės administracijos direktoriaus

2017 m. sausio d. įsakymu Nr.

**KALVARIJOS SAV. AKMENYNŲ PAGRINDINĖS MOKYKLOS**

**2017-2019 METŲ STRATEGINIS PLANAS**

**I. BENDROSIOS NUOSTATOS**

1. Kalvarijos sav. Akmenynų pagrindinės mokyklos strateginis švietimo planas parengtas vadovaujantis Lietuvos Respublikos Švietimo įstatymu, Valstybine švietimo 2013-2022 m strategija, Lietuvos pažangos strategijoje „Lietuva 2030“ keliamais uždaviniais švietimui, Kalvarijos savivaldybės 2011-2017 metų plėtros strateginiu planu, mokyklos nuostatais, mokyklos veiklos įsivertinimo rezultatais, mokyklos veiklos ataskaitomis, atsižvelgta į mokyklos socialinės aplinkos tyrimus, mokyklos vykdomą veiklą bei turimus išteklius, mokyklos bendruomenės narių pasiūlymais.

2. Strateginis mokyklos planas suteikia pagrindą mokyklos vizijai, misijai, perspektyvai ir jų įgyvendinimo keliams, tikslams ir uždaviniams pasiekti, numato priemones.

Mokyklos strateginį planą rengė darbo grupė, sudaryta mokyklos direktoriaus 2016 m. lapkričio 9 d. įsakymu Nr. 87. Strateginio plano projektas svarstytas mokyklos tarybos 2016 m. lapkričio 28 d. posėdyje.

3. Įgyvendinant strateginio plano švietimo kryptis, užtikrinsime Kalvarijos sav. Akmenynų pagrindinės mokyklos mokinių ir bendruomenės poreikius, švietimo kokybę, švietimo prieinamumą, sąlygas mokinių mokymuisi.

**II. SITUACIJOS ANALIZĖ**

**Politiniai – teisiniai veiksniai**

4. Pagrindiniai teisiniai aktai, reglamentuojantys švietimą Lietuvoje, yra Lietuvos Respublikos švietimo įstatymas, Lietuvos Respublikos mokslo ir studijų įstatymas, Lietuvos respublikos profesinio mokslo įstatymas, Lietuvos Respublikos neformaliojo suaugusiųjų švietimo įstatymas, Lietuvos Respublikos vaiko minimalios ir vidutinės priežiūros įstatymas. 2013 metų gruodžio 23 d. nutarimu Nr. XII-745 Lietuvos Respublikos Seimas patvirtino Valstybinę švietimo 2013-2022 metų strategiją, kurios pagrindinis tikslas – sutelkti švietimo bendruomenės pastangas esminiams švietimo srities pokyčiams, kurie būtini atsižvelgiant į visuomenės lūkesčius, Valstybės pažangos strategijos „Lietuvos pažangos strategija „Lietuva 2030“, patvirtintos Lietuvos Respublikos Seimo 2012 m. gegužės 15 d. nutarimu Nr. XI-201, nuostatas, pasaulinės švietimo filosofijos, politikos ir praktikos tendencijas, naujausius Lietuvos ir Europos Sąjungos švietimo būklės duomenis. Mokykla savo veiklą grindžia Lietuvos Respublikos Konstitucija, Vaiko teisių konvensija, Lietuvos Respublikos švietimo įstatymu, Lietuvos Respublikos Vyriausybės nutarimais, švietimo ir mokslo ministro įsakymais, Kalvarijos savivaldybės tarybos teisės aktais bei Mokyklos nuostatais.

**Ekonominiai veiksniai**

5. Švietimo finansavimas priklauso nuo konkrečios ekonominės būklės šalyje. Todėl švietimo ugdymo įstaigų veiklą veikia bendrieji Lietuvos ekonominiai rodikliai.

Mokyklos veikla yra susijusi su valstybiniu (mokinio krepšelis) ir savivaldybės (aplinkos lėšos) finansavimu. Mokinio krepšelis mokykloje gali mažėti, tam įtakos turi vaikų skaičius ir mokinio krepšelio skaičiavimo metodika.

**Socialiniai demografiniai veiksniai**

6. Įstaigos veiklai, strateginio plano krypčiai turi įtakos bendroji Lietuvos socialinė politika, jos būklė, piliečių emigracija, savivaldybės socialiniai veiksniai.

6.1. Maža darbo pasiūla.

6.2. Gimstamumo mažėjimas.

6.3. Šeimos neturi ateities vizijos, Mažėja mokinių šeimos pajamos.

6.4. Nepakankamas tėvų domėjimasis veikla mokykloje.

6.5. Didėja nepilnų ir nedarnių šeimų skaičius bei socialiai problemiškų mokinių skaičius.

**Technologiniai veiksniai**

7. Informacinės visuomenės tolygi plėtra yra viena svarbiausių sėkmingo šalies vystymosi prielaidų. Lietuvoje pastebimas visuomenės kompiuterinio raštingumo augimas. Kokybiškai besikeičiančios technologijos, didėjančios jų taikymo galimybės skatina plėtoti IKT infrastruktūrą švietimo sistemoje. Mokyklos aprūpinamos kompiuterine technika ir specialia įranga, kompiuterinėmis priemonėmis, sukurti interaktyvūs vadovėliai, veikia elektroniniai dienynai.

Informacinių technologijų plėtros kryptys apibrėžtos Lietuvos informacinės visuomenės plėtros koncepcijoje.

7.1. Mokykloje.

7.2. Modernizuotos mokytojų darbo vietos.

7.3. Kabinetai aprūpinti šiuolaikinėmis IKT.

7.4. Gera interneto prieiga, teikiama daugiau elektroninių paslaugų.

7.5. IKT diegimui mokykloje naudojamos Europos sąjungos struktūrinių fondų ir MK lėšos.

**III. VIDINĖS APLINKOS ANALIZĖ**

**Teisinė bazė**

8. Mokykla vadovaujasi:

8.1. LR įstatymais, LR Vyriausybės nutarimais, Švietimo ir mokslo ministro įsakymais;

8.2. Kalvarijos savivaldybės administracijos, švietimo ir ugdymo skyriaus įsakymais;

8.3. Mokyklos nuostatais;

8.4. Vidaus darbo tvarkos taisyklėmis;

8.5. Mokyklos direktoriaus įsakymais;

9. Mokyklos veiklą organizuoja, administruoja ir vykdo mokyklos administracija ir Mokyklos taryba.

**Organizacinė struktūra**

10. Ikimokyklinis, priešmokyklinis ugdymas.

11. Pradinio ugdymo programa.

12. Pagrindinio ugdymo programa.

**Žmoniškieji ištekliai**

13. Administracija – 2

14. Mokytojai – 19

15. Socialinis pedagogas – 1

16. Bibliotekos darbuotoja – 1

17. Buhalterė – 1

18. Sekretorė – 1

19. Aptarnaujantis personalas – 12

**Planavimo sistema**

20. Mokyklos planavimo sistemą sudaro:

20.1. Mokyklos strateginis veiklos planas trejiems metams;

20.2. Mokyklos veiklos programa;

20.3. Ugdymo planas;

20.4. Mėnesiniai mokyklos veiklos planai;

20.5. Mokytojų ilgalaikiai mokomųjų dalykų planai;

20.6. Metodinės grupės darbo planas;

20.7. Klasių auklėtojų darbo planai;

20.8. Neformaliojo ugdymo veiklos planai.

20.9. Specialistų (socialinio pedagogo, sveikatos priežiūros specialisto, bibliotekininko) veiklos planai.

**Finansiniai ištekliai**

21. Pagrindiniai Kalvarijos sav. Akmenynų pagrindinės mokyklos lėšų šaltiniai:

21.1. Mokinio krepšelis;

21.2. Savivaldybės biudžetas;

21.3. Papildomai gaunamos lėšos iš laimėtų projektų;

21.4. 2% paramos lėšos;

21.5. Rėmėjų lėšos.

22. Mokykla turi paramos gavėjo statusą.

**Ryšių sistema, informacinės ir komunikavimo sistemos**

23. Internetinė svetainė.

24. Elektroninis paštas, internetas.

25. Mokinių ir pedagogų duomenų bazė, NEC sistema KELTAS, švietimo valdymo sistema ŠVIS.

26. Finansų kompiuterinės programos, bankų pavedimai ir tarpiniai mokėjimai bei kitos operacijos, atliekamos naudojant bankų internetines sistemas.

27. Elektroninis dienynas.

**Vidaus darbo kontrolė**

28. Mokykloje vykdoma pedagoginės veiklos priežiūra. Atliekamas Mokyklos veiklos kokybės įsivertinimas, kuriame dalyvauja visi bendruomenės nariai, atliekami tyrimai, apklausos apie ugdymo proceso kokybę, apklausiant mokinius, jų tėvelius ir mokytojus. Švietimo kokybei gerinti vykdoma ugdymo proceso stebėsena, tyrimai, apklausos, naudojant IQES online instrumentus. Mokyklos vadovai stebi ir įvertina, ar institucija įgyvendina programas, ar darbuotojai įvykdė numatytus uždavinius, ar vykdomų programų priemonės yra efektyvios ir atitinkamai patikslina veiklos planus. Vyriausiasis buhalteris stebi ir analizuoja, ar tinkamai ir skaidriai planuojamos ir naudojamos biudžeto lėšos.

29. Pagrindiniai dokumentai, pagal kuriuos vykdoma kontrolė, yra mokyklos nuostatai, darbo tvarkos taisyklės, ugdymo planas, metinė veiklos programa, pareigybinės instrukcijos.

30. Po kiekvieno pusmečio klasės auklėtojai rengia klasės pažangumo ir lankomumo ataskaitas. Jų pagrindu parengiamos visos mokyklos pažangumo ir lankomumo ataskaitos. Ataskaitos analizuojamos. Yra mokinių, su kurias dirbama pagal individualizuotas ir pritaikytas programas.

31. Mokslo metų pabaigoje vedami 2 ir 4 klasių mokinių žinių, gebėjimų patikrinimai ( lietuvių kalbos ir matematikos).

**IV. STIPRYBIŲ, SILPNYBIŲ, GALIMYBIŲ IR GRĖSMIŲ ANALIZĖ (SSGG analizė)**

|  |  |
| --- | --- |
| **STIPRYBĖS**1. Patyrę ir kvalifikuoti mokytojai, maža jų kaita.
2. Sukuriamos galimybės efektyviai ugdyti įvairių gebėjimų vaikus.
3. Jauki aplinka, geras mikroklimatas, puoselėjamos tradicijos.
4. Saugi mokyklos aplinka.
5. Išnaudojamos elektroninio dienyno galimybės.
6. Kruopštus ir sąžiningai dirbantis aptarnaujantis personalas.
7. Vykdomas kryptingas mokinių karjeros planavimo gebėjimų ugdymas.
 | **SILPNYBĖS**1. Mokinių pažangos ir pasiekimų pamatavimas pamokoje.
2. Silpna mokinių mokymosi motyvacija.
3. Tėvų dalyvavimas vaiko ugdymo (si) procesuose.
4. Žalingi mokinių įpročiai.
5. Nepakankamai pritaikytas mokyklos sporto aikštynas.
6. Nepakankamai vykdoma tiriamoji veikla.
7. Nepakankamas finansavimas mažina kokybiško ugdymo plano įgyvendinimo galimybes.
 |
| **GALIMYBĖS**1. Mokytojams sudaromos sąlygos savišvietai bei kvalifikacijos kėlimui.
2. Aktyvesnis tėvų įtraukimas į bendruomenės veiklą.
3. Švietimo pagalbos teikimas.
4. Vykdyti tiriamąją veiklą.
 | **GRĖSMĖS**1. Konkurencija tarp mokyklų.
2. Mažėjantis mokinių skaičius dėl demografinės padėties.
3. Tėvų abejingumas, atsakomybės stoka.
4. Didėjantis probleminių mokinių skaičius.
 |

**V. MOKYKLOS VEIKLOS STRATEGIJA**

**32**. **MISIJA**

Pagrindinė mokykla - kaimo bendruomenės centras, kurio paskirtis – užtikrinti kokybišką ikimokyklinio, priešmokyklinio ugdymo, pradinio ir pagrindinio išsilavinimo programų vykdymą; ugdyti bendrąsias ir esmines dalykines mokinių kompetencijas.

**33. VIZIJA**

Atvira pokyčiams pagrindinė mokykla, mokykla visiems, mokanti gyvenimui, orientuojasi į naujoves, saugi, nuolat besikeičianti, teikianti kokybiškas švietimo paslaugas.

**34. FILOSOFIJA**

Ugdyti savarankišką, pilietiškai brandų, sveiką žmogų, pasirengusį gyventi modernioje informacinėje visuomenėje.

**35. MOKYKLOS VERTYBĖS**

Atsakomybė.Nuoseklumas. Kokybiškumas. Pagrįstumas. Tobulėjimas.

**VI. VEIKLOS PRIORITETAI**

**1. prioritetas.** Ugdymo(si) šiuolaikiškumas ir kokybė.

**2 prioritetas.** Bendrystė tarp mokyklos bendruomenės narių ir su socialiniais partneriais.

**VII. STRATEGINIAI TIKSLAI IR UŽDAVINIAI**

**1. Tikslas.** Siekti šiuolaikiško ir kokybiško ugdymo(si) proceso organizavimo.

**Uždaviniai:**

1.1. Gerinti šiuolaikinės pamokos vadybą, siekiant geresnių mokinio mokymosi rezultatų.

1.2. Teikti veiksmingą mokytojų ir specialistų pagalbą mokiniui, sudarant palankias galimybes mokinių individualių gebėjimų ir specialiųjų ugdymosi poreikių tenkinimui.

1.3. Kurti ir tikslingai naudoti ugdymo(si) aplinkas mokymosi proceso kokybės gerinimui, vadovaujantis saugos ir sveikatos reikalavimais.

1.4. Aktyvinti nuolatinį mokymąsi, pozityvios patirties perėmimą ir dalijimąsi tarp mokytojų ir specialistų.

**2. Tikslas.** Plėtoti bendrystės ryšius tarp mokyklos bendruomenės narių ir su socialiniais partneriais, puoselėjant bendražmogiškąsias vertybes.

**Uždaviniai:**

2.1. Skatinti mokinių, tėvų ir socialinių parterių iniciatyvas ugdymo(si) turinio įvairovės plėtojimui.

2.2. Formuoti mokinio gyvenimo kelio (karjeros) rinkimosi sąmoningumą ir ugdymo(si) tęstinumą, pasitelkiant mokyklos bendruomenės ir socialinių partnerių įgytą patirtį ir kompetencijas.

2.3. Stiprinti mokyklos bendruomenės narių vertybinių nuostatų puoselėjimą, vykdant mokyklos veiklas.

2.4. Formuoti mokyklos kultūrą, siekiant bendruomenės narių ir socialinių partnerių lyderių darnos.

**Laukiami rezultatai**

1. Šiuolaikiškas ir kokybiškas ugdymo(si) proceso organizavimas turės teigiamos įtakos mokinio mokymo(si) pasiekimų pokyčiams.

2. Bendrystės ryšių stiprinimas tarp mokyklos bendruomenės narių ir su socialiniais partneriais padės puoselėti pozityvias vertybines nuostatas.

**VIII. STRATEGIJOS REALIZAVIMO PLANAS**

**1 prioritetas.** Ugdymo(si) šiuolaikiškumas ir kokybė.

**Tikslas.** Siekti šiuolaikiško ir kokybiško ugdymo(si) proceso organizavimo.

|  |  |  |  |  |  |
| --- | --- | --- | --- | --- | --- |
| Uždaviniai | Priemonės | Vykdymo laikas | Vykdytojai | Lėšos | Laukiamas rezultatas |
| 1.1. Gerinti šiuolaikinės pamokos vadybą, siekiant geresnių mokinio mokymo(si) rezultatų | Ugdymo procesas orientuojamas į savivaldų mokymąsi, šiuolaikinių mokymo metodų taikymą, ugdymo veiklos siejimą su praktika įvairiose edukacinėse aplinkose. | 2017-2019 m. | Dalykų mokytojai, metodinė grupė | MK lėšos | Skatins mokinius mokytis savivaldžiai, gerės savarankiško mokymosi įgūdžiai, siekiant asmeninės pažangos. |
| Laiko vadybos pamokoje tobulinimas. | 2017-2019 m. | Dalykų mokytojai | MK lėšos | Sudarys galimybes racionaliai planuoti pamokos veiklas |
| Ugdymas planuojamas mokymosi laiką ir periodus lanksčiai pritaikant ugdymo poreikiams. | 2017-2019 m. | Dalykų mokytojai, metodinė grupė | MK lėšos | Ugdymo planai padės siekti išsikeltų ugdymo tikslų. |
| Mokymosi būdų ir formų, užduočių ir veiklų pamokoje tinkamas parinkimas ir taikymas. | 2017-2019 m. | Dalykų mokytojai | MK lėšos | Kiekvienam mokiniui bus sudaroma galimybė patirti ir išbandyti įvairius mokymosi būdus bei užduotis. |
| Mokinių aktyvinimas pamokoje mokant mokinį mokytis bendradarbiaujant. | 2017-2019 m.  | Dalykų mokytojai | MK lėšos | Mokinių mokymasis bendradarbiaujant padės formuoti komunikavimo ir socialinę kompetencijas. |
| Pamokose taikomi įvairesni išmokinimo būdai, įsivertinimo ir vertinimo, pagrįsto konkrečiais įsivertinimo ir vertinimo kriterijais. | 2017-2019 m. | Dalykų mokytojai | MK lėšos | Padės mokiniui ir mokytojui bendradarbiauti vertinant ir įsivertinant išmokimo lygį pagal susitartus kriterijus pamokoje. |
| IQES online sistemos naudojimas pamokos kokybės vertinimui | 2017-2019 m. | Dalykų mokytojai | MK lėšos | Išryškės pamokos privalumai ir tobulintini aspektai. |
| Mokytojų dalykinių kompetencijų plėtojimas pamokos kokybės gerinimui. | 2017-2019 m. | Dalykų mokytojai, metodinė grupė | MK lėšos | Dauguma mokytojų įgis kompetencijų, veiksmingai padedančių siekti geresnės pamokos kokybės |
|  | Sistemingas pedagoginės priežiūros, stebėsenos vykdymas pamokos kokybės vertinimui | 2017-2019 m. | Direktorius, pavaduotoja ugdymui | MK lėšos | Skatins mokytojus tobulinti kvalifikaciją, gilinti kompetencijas. |
| 1.2. Teikti veiksmingą mokytojų ir specialistų pagalbą mokiniui, sudarant palankias galimybes mokinių individualių gebėjimų ir specialiųjų ugdymosi poreikių tenkinimui. | Efektyvus ugdymo plano galimybių naudojimas skirtingų mokinių poreikių ir gebėjimų ugdymui. | 2017-2019 m. | Mokyklos vadovai, dalykų mokytojai, specialistai, teikiantys pagalbą mokiniui. | MK lėšos | Tikslingai panaudotos ugdymo plano valandos sudarys galimybes mokinių poreikių tenkinimui. |
| Mokymosi diferencijavimas ir individualizavimas pripažįstant mokinių skirtybes (amžiaus tarpsnio, asmeniniai ir ugdymosi poreikiai, gebėjimai). | 2017-2019 m. | Dalykų mokytojai | MK lėšos | Mokymosi diferencijavimas ir individualizavimas skatins mokinių aktyvumą pamokoje, siekiant aukštesnių mokymosi rezultatų. |
| Vieningos mokinio asmeninės pažangos stebėjimo, fiksavimo bei rezultatų analizavimo vykdymas. | 2017-2019 m. | Dalykų mokytojai, metodinė grupė | MK lėšos | Susitarimai padės mokiniui ir mokytojui bendradarbiauti, siekiant asmeninės pažangos ir geresnių mokymosi pasiekimų. |
| Veiksmingas pedagoginės ir socialinės pagalbos teikimas įvairių poreikių turintiems mokiniams. | 2017-2019 m. | Dalykų mokytojai, specialistai, teikiantys pagalbą mokiniui | MK lėšos | Veiksmingas pagalbos teikimas motyvuos įvairių poreikių mokinius siekti geresnių mokymosi rezultatų. |
| Efektyvus elektroninio dienyno teikiamų galimybių naudojimas mokinio asmeninei ir klasės pažangai stebėti. | 2017-2019 m. | Dalykų mokytojai, klasių vadovai, pavaduotojas ugdymui | MK lėšos | Leis palyginti kiekvieno mokinio daromą asmeninę pažangą klasės lygiu. |
| Aktualios informacijos teikimas mokinių tėvams apie mokytojų ir specialistų teikiamos pagalbos galimybes įvairių poreikių mokiniams siekiant aktyvesnio ugdymo proceso. | 2017-2019 m. | Mokyklos vadovai, pagalbą teikiantys specialistai | MK lėšos | Mokytojų ir specialistų bendravimas pagalbos teikimo mokiniui klausimais turės įtakos mokymosi pasiekimams. |
|  | Vaiko gerovės komisijos (VGK) veiklos aktyvinimas savalaikės pagalbos užtikrinimui | 2017-2019 m. | VGK nariai, mokyklos vadovai | MK lėšos | VGK sprendimai užtikrins sistemingos ir veiksmingos pagalbos teikimą įvairių poreikių mokiniams. |
| Tiriamosios veiklos klasės ir mokyklos mikroklimato, mokinių poreikių ir galimybių pasirinkimui, mokinių saugumo ir kt. klausimais vykdymas. | 2017-2019 m. | Metodinė grupė, VGK nariai | MK lėšos | Tyrimų rezultatų panaudojimas padės numatyti tolimesnes veiklos strategijas darbui su įvairių gebėjimų vaikais. |
| 1.3. Kurti ir tikslingai naudoti ugdymo aplinkas mokymo(si) proceso kokybės gerinimui, vadovaujantis saugos ir sveikatos reikalavimais. | Tikslingas įrangos ir priemonių naudojimas, atsižvelgiant į šiuolaikiniuos ugdymo reikalavimus. | 2017-2019 m. | Dalykų mokytojai | MK, aplinkos lėšos | Įrangos ir priemonių įvairovė ir šiuolaikiškumas padės siekti ugdymo(si) tikslų. |
| Kabinetų, klasių turtinimas ir modernizavimas ugdymo procesui gerinti. | 2017-2019 m. | Mokyklos vadovai | MK ir aplinkos lėšos | Sistemingai ir efektyviai vyks mokyklos aplinkų turtinimas ir modernizavimas |
| Sporto aikštyno modernizavimas ugdymo procesui ir mokinių sveikatai gerinti. | 2017-2019 m. | Mokyklos vadovai | ES struktūrinės lėšos, savivaldybės lėšos | Modernizuotas ugdymo procesas |
| Aptverti mokyklos teritoriją. | 2017-2019 m. | Mokyklos vadovai | Savivaldybės lėšos | Įvykdyti HN reikalavimai |
| Išradingas įvairių mokyklos aplinkų naudojimas ugdymo proceso įvairinimui. | 2017-2019 m. | Dalykų mokytojai | MK lėšos | Ugdymas įvairiose mokyklos aplinkose padės teoriją pritaikyti praktikoje, tyrinėti ir kaip mokytis. |
| Neformaliojo švietimo veiklų vykdymas įvairiuose mokyklos ir už mokyklos ribų esančiose edukacinėse aplinkose. | 2017-2019 m. | Neformaliojo švietimo užsiėmimų vadovai | MK lėšos | Leis atskleisti išskirtinius mokinių gebėjimus, sužadins norą aktyviai dalyvauti būrelių veiklose, stiprins bendravimo ir bendradarbiavimo įgūdžius. |
| Sistemingas kompiuterinės įrangos atnaujinimas kabinetuose. | 2017-2019 m. | Mokyklos vadovai | MK ir aplinkos lėšos | Gerės mokinių mokymosi aplinkos |
| 1.4. Aktyvinti nuolatinį mokymąsi, pozityvios patirties perėmimą ir dalijimąsi tarp mokytojų ir specialistų. | Mokyklos vadovų, mokytojų ir specialistų, teikiančių pagalbą mokiniui metinių kvalifikacijos tobulinimo planų sudarymas. | 2017-2019 m. | Mokyklos vadovai, dalykų mokytojai, pagalbą mokiniui teikiantys specialistai | MK lėšos | Planingas kvalifikacijos tobulinimas skatins mokytojo profesinį tobulėjimą. |
| Mokytojo kompetencijų gilinimas kvalifikacijos tobulinimo pagal išsikeltus mokyklos veiklos tikslus ir uždavinius renginiuose: pamokos kokybės, pagalbos mokiniui teikimo, edukacinių aplinkų kūrimo, mokyklos veiklos kokybės įsivertinimo, ugdymo karjerai, bendrystės ryšių tarp mokyklos bendruomenės narių plėtojimo klausimais. | 2017-2019 m. | Dalykų mokytojai | MK lėšos | Mokytojai pagilins profesines, bendrąsias kompetencijas |
| Pagalbos teikimas mažiau patyrusiems ir naujai atvykusiems kolegoms. | 2017-2019 m. | Dalykų mokytojai | MK lėšos | Kolegų pagalba padės mokytojams gerinti pamokos vadybą bei mokytojo profesijos kompetencijas |
|  | Mokytojų kvalifikacijos kėlimas, siekiant aktyviau diegti informacines technologijas ugdymo procese. | 2017-2019 m. | Dalykų mokytojai | MK lėšos | Tobulės mokytojų IT naudojimo kompetencija |

**2 prioritetas.** Bendrystė tarp mokyklos bendruomenės narių ir su socialiniais partneriais.

**Tikslas.** Plėtoti bendrystės ryšius tarp mokyklos bendruomenės narių ir su socialiniais partneriais, puoselėjant bendražmogiškąsias vertybes

|  |  |  |  |  |  |
| --- | --- | --- | --- | --- | --- |
| Uždaviniai | Priemonės | Vykdymo laikas | Vykdytojai | Lėšos | Laukiamas rezultatas |
| 2.1. Skatinti mokyklos bendruomenės narių ir socialinių partnerių iniciatyvas ugdymosi turinio įvairovės plėtojimui. | Tikslingas Akmenynų seniūnijos ir Akmenynų kaimo bendruomenės socialinių partnerių erdvių naudojimas mokymosi įvairovei. | 2017-2019 m. | Dalykų mokytojai | MK lėšos | Stiprės mokinių mokymosi motyvacija |
| Pamokų, išvykų mokiniams planavimas ir organizavimas, pasitelkiant socialinius partnerius įvairiose edukacinėse erdvėse. | 2017-2019 m. | Dalykų mokytojai, klasių auklėtojai | MK lėšos | Gerės mokinių mokymosi pasiekimai |
| Socialinių partnerių turimos įrangos, priemonių naudojimas mokinių praktinei veiklai formaliojo ir neformaliojo užsiėmimų metu | 2017-2019 m. | Dalykų mokytojai, būrelių vadovai, klasių auklėtojai | MK lėšos | Stiprės mokinių susidomėjimas mokomuoju dalyku, gilės praktiniai įgūdžiai |
| Mokyklos bendruomenės narių ir socialinių partnerių susitikimų, diskusijų vykdymas mokinių bendrųjų ir dalykinių kompetencijų gilinimui. | 2017-2019 m. | Mokyklos vadovai, dalykų mokytojai | MK lėšos | Skatins bendruomenę diskutuoti, mąstyti ir veikti kūrybiškai, gilės mokinių bendrosios ir dalykinės kompetencijos. |
| 2.2. Formuoti mokinio gyvenimo kelio (karjeros) rinkimosi sąmoningumą ir ugdymosi tęstinumą, pasitelkiant mokyklos bendruomenės ir socialinių partnerių įgytą patirtį ir kompetencijas. | Tiriamosios veiklos vykdymas mokinių poreikių ir galimybių tolimesniam mokymuisi nustatyti | 2017-2019 m. | 1-10 klasių auklėtojai | MK lėšos | Sudarys galimybes pagal mokinių poreikius vykdyti mokinių profesinį informavimą |
| Ryšių plėtojimas ir veiklų aktyvinimas mokinių ugdymo karjerai, bendruomenės ir socialinių partnerių įgytą patirtį ir kompetencijas | 2017-2019 m. | Klasės auklėtojai,  | MK lėšos | Plėsis mokinių galimybės susipažinti su socialinių partnerių teikiama informacija apie darbo rinką, profesijas |
| Klasės auklėtojų veiklų aktyvinimas planuojant mokinio karjerą | 2017-2019 m. | Mokyklos vadovai | MK lėšos | Leis efektyviau planuoti mokinio karjerą |
| Sistemingas informacijos teikimas įvairiomis formomis mokiniams ir tėvams apie darbo rinką, profesijas, tolimesnio mokymosi galimybes. | 2017-2019 m. | Klasių auklėtojai | MK lėšos | Gilės supratimas apie galimybes rinktis tolimesnį mokymąsi |
| Susitikimų su buvusiais sėkmę patyrusiais mokiniais, tėvais organizavimas. | 2017-2019 m. | Klasių auklėtojai | MK lėšos | Stiprės mokinių motyvacija siekti asmeninės karjeros |
| Aktyvus mokyklos bendruomenės narių dalyvavimas atvirų durų renginiuose profesinio rengimo centruose, gimnazijose, kolegijose, bendrovėse, įmonėse ir kt. | 2017-2019 m. | Klasių auklėtojai | MK lėšos | Sudarys galimybes labiau pažinti būsimos profesijos specifiką, įvertinti savo galimybes pasirinktoje profesijoje |
| 2.3. Stiprinti mokyklos bendruomenės narių vertybinių nuostatų puoselėjimą, vykdant mokyklos veiklas. | Mokyklos savivaldos institucijų partnerystės stiprinimas, iniciatyvumo skatinimas mokyklos veiklos tobulinimui | 2017-2019 m. | Mokyklos vadovai, savivaldos institucijų nariai | MK lėšos | Gerės partnerystės ryšiai tarp mokyklos savivaldos institucijų |
| Mokinių, tėvų įtraukimas į prevencinių, socializacijos, sveikatos stiprinimo programų, projektų renginių planavimą ir vykdymą. | 2017-2019 m. | Mokyklos vadovai, klasių auklėtojai | MK lėšos | Bus sudarytos galimybės mokyklos bendruomenės nariams planuoti ir vykdyti įvairias veiklas |
| Turiningos, prasmingos mokinių kultūrinės, pažintinės, etninės, socialinės veiklos vykdymas. | 2017-2019 m. | Mokyklos vadovai, klasių auklėtojai | MK lėšos | Gilės mokinių bendrosios kompetencijos, aktyvės vykdoma veikla |
| Aktyvus mokyklos bendruomenės narių dalyvavimas mokyklos, savivaldybės, respublikos, tarptautiniuose projektuose, programose, akcijose, įtraukiant Akmenynų seniūnijos bendruomenes, seniūnaičius. | 2017-2019 m. | Mokyklos vadovai, klasių auklėtojai, dalykų mokytojai | MK lėšos | Telks mokyklos bendruomenę pokyčiams, inovacijoms, stiprės mokyklos ir seniūnijos bendruomenės ryšiai |
| 2.4. Formuoti mokyklos kultūrą, siekiant bendruomenės narių ir socialinių partnerių lyderių darnos. | Savalaikis ir nuoseklus mokyklos veiklos sklaidos komandos informacijos teikimas apie lyderių darnos svarbą formuojant mokyklos kultūrą. | 2017-2019 m. | Mokyklos vadovai | MK lėšos | Bus vykdoma mokyklos ir socialinių partnerių patirties sklaida |
| Tradicinių renginių ir tradicijų puoselėjimas bei naujų kūrimas mokyklos įvaizdžiui stiprinti. | 2017-2019 m. | Mokyklos vadovai, klasių auklėtojai, dalykų mokytojai | MK lėšos | Formuos savitą mokyklos kultūrą |
|  | Projekto Akmenynų mokyklos 100 metų jubiliejui paminėti parengimas. | 2017 m. | Mokyklos vadovai, darbinė grupė | Projekto lėšos | Sudarys galimybes buvusiai ir esamai bendruomenei dalyvauti mokyklos jubiliejaus šventėje |
| Leidinys „Akmenynų mokyklai-100“ | 2017 m. | Mokyklos vadovai, darbinė grupė | Projekto lėšos | Kurs mokyklos kultūros įvaizdį |
| Mokyklos muziejaus turimų eksponatų sisteminimas ir turtinimas naujais | 2017-2019 m. | Mokyklos vadovai, muziejaus vadovas | MK lėšos | Praturtins mokyklos muziejaus edukacinę aplinką |
| Mokinių kūrybinių darbų eksponavimo erdvių atnaujinimas ir naujų kūrimas. | 2017-2019 m. | Mokyklos vadovai, klasių auklėtojai, dalykų mokytojai | MK lėšos | Bus sudarytos galimybės eksponuoti mokinių kūrybinius darbus |
| Mokyklos tinklalapio tobulinimas mokyklos veikloms reprezentuoti. | 2017-2019 m. | Mokyklos vadovai | MK lėšos | Bus skleidžiama informacija apie mokyklos veiklą, formuosis atviros, besikeičiančios mokyklos įvaizdis |

**IX. STRATEGINIO PLANO ĮGYVENDINIMO PRIEŽIŪRA**

Kalvarijos sav. Akmenynų pagrindinės mokyklos strateginio plano įgyvendinimo priežiūra atliekama viso proceso metu ir visais lygiais. Strateginio planavimo darbinė grupė kiekvienų metų pabaigoje atlieka tarpinį įvertinimą ir, atsižvelgiant į gautus rezultatus, koreguoja mokyklos strateginį planą. Strateginio planavimo komanda pristato mokyklos strateginį planą mokyklos bendruomenei vieną kartą per metus. Tokiu būdu bendruomenė turi galimybę stebėti ir vertinti, kaip įgyvendinami strateginiai tikslai ir uždaviniai bei numatyta veikla. Vyriausiasis buhalteris stebi ir analizuoja, ar tinkamai ir skaidriai planuojamos bei naudojamos lėšos.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**